jkorsvik/nowiki_second_scrape_merged huggingface dataset:
9 × 18 mm PM

9 × 18mm PM er en sovjetisk patron for pistol designet av Nikolai Fyodorovich Makarov. 
Patronen ble laget til Makarov PM pistolen som tok over etter TT-33 pistolen i sovjet i 1951. Patronen ble laget slik at den var den kraftigste patronen som de mente var trygg i denne pistolen.


== Våpen kamret for patronen ==
PistolerMakarov PM – pistol
Stechkin APS – pistol
CZ vz 82 – pistol
FEG SMC-918 – pistol
FEG PA-63 – pistol
Fort-12 – pistol
P-64 – pistol
P-83 Wanad – pistol
OTs-27 – pistolMaskinpistolerCZ vz 83 Skorpion – maskinpistol
PM-63 RAK – maskinpistol
PM-84 Glauberyt – maskinpistol
PP-90 Penal – maskinpistol
PP-91 Kedr – maskinpistol
PP-93 – maskinpistol
PP-19 Bizon – maskinpistol
PP-19-01 – maskinpistol
OTs-02 Kiparis – maskinpistol


== Andre navn ==
9 mm Makarov
9 x 18 mm
9 x 18 mm Makarov
9 mm Mak
9 mm Sovjet


== Se også ==
Liste over patrontyper


== Eksterne lenker ==
(en) 9 x 18 mm Makarov – kategori av bilder, video eller lyd på Commons
Nordvågen

Nordvågen er et tettsted på Magerøya i Finnmark med 404 innbyggere per 1. januar 2022. Bygda ligger 71 grader nord, der også Nordkapp og Honningsvåg ligger. Nordvågen er Nordkapps største fiskevær. Hovednæringen er fiske og fiskeindustri, men mange som bor her, arbeider også i Honningsvåg, som ligger 3–4 km lengre vest. Det er vegforbindelsen mellom Honningsvåg og Nordvågen,vegen går langs Vestersida som er svært rasutsatt. Denne vegstrekningen er blitt rassikret i flere omganger siste gjennom byggingen av Nordvågentunnelen.
Reinen har sitt sommerbeite her, om sommeren er det også samer med mange reinsdyr her.
Nordvågen ligger ca. 3,7 mil fra Nordkapp. Øya her har fastlandsforbindelse med tunnel under sjøen, det er lett å reise til nabostedene Hammerfest og Alta herfra.
Alpinanlegg Nordvågen har Norges nordligste alpinanlegg, med heisens avgangspunkt på ganske nøyaktig 71 gr nord, traseen går ned det som tidligere var "Lilledalen".


== Referanser ==


== Eksterne lenker ==
Terrorizer

Terrorizer var et band dannet i 1986 i Los Angeles i California, USA. Terrorizer anses å være et særdeles nyskapende band innen metal-sjangrene grindcore og death metal. Etter at gruppen ble oppløst har medlemmene oppnått anerkjennelse som medlemmer av andre innflytelsesrike ekstrem metal-band, som Morbid Angel (David Vincent, Pete Sandoval) og Napalm Death (Jesse Pintado).
Gruppen utga sitt første album, World Downfall, i 1989. Dette albumet betraktes som svært betydningsfullt av mange ekstrem metal-tilhengere. I 2003 ble et album inneholdende to av bandets øvelses-sessions fra 1987 utgitt.
Tidlig i 2005 gikk det rykter om at Terrorizer skulle gjenforenes med sin opprinnelige besetning. Dette ble bekreftet av bandets medlemmer, og de utga sitt lenge etterlengtede andre studioalbum med tittelen Darker Days Ahead på Century Media Records i august 2006. Dessverre døde bandmedlem og -grunnlegger Jesse Pintado samme uke som CD-en ble utgitt, på grunn av komplikasjoner etter leversvikt. 


== Besetning ==


=== Nåværende ===
Anthony Rezhawk – Vokal
Tony Norman – Bass
Pete Sandoval – Trommer


=== Tidligere ===
Oscar Garcia – Vokal
Jesse Pintado (1969–2006) – Gitar
Alfred «Garvey» Estrada – Bass
David Vincent – Bass


== Diskografi ==
World Downfall (1989)
From the Tomb (2003)
Darker Days Ahead (2006)


== Eksterne lenker ==
Offisielt nettsted 
(en) Terrorizer på Discogs 
(en) Terrorizer på MusicBrainz 
(en) Terrorizer på Encyclopaedia Metallum 
(en) Terrorizer på Spotify 
(en) Terrorizer på Songkick 
Offisiell Terrorizer MySpace (inkluderer minneskrift til Jesse Pintado
Offisielt Terrorizer-nettsted (til og med juni 2006)
Official Terrorizer website Arkivert 1. oktober 2019 hos Wayback Machine. (etter juni 2006)
Jesse Pintado diskuterer Darker Days Ahead og Terrorizer's gjenforening
Nykvarn

Nykvarn er et tettsted i Stockholms län i Södermanland i Sverige. Det er Nykvarn kommunes administrasjonssenter. I 2010 hadde tettstedet 6 497 innbyggere.


== Referanser ==
Lee Kyou-hyuk

Lee Kyou-hyuk (født 16. mars 1978 i Seoul) er en sørkoreansk tidligere skøyteløper. Han har spesialisert seg på sprintdistansene 500 og 1 000 meter, og ble sprintverdensmester på Hamar i 2007, og har en bronsemedalje fra 1 000 meter fra VM i Salt Lake City i 2007. Han forsvarte VM-tittelen sin i 2008 og tok sølv på 500 meter under VM enkeltdistanser i Nagano.
Lee kunne blitt den første utøveren på 16 år til å vinne tre sprint-VM på rad, men falt på den siste distansen i VM 2009. Han tok et nytt sølv på 500 meter i VM enkeltdistanser samme år.
I 2010 vant Lee sprint-VM for tredje gang, og har også vunnet tre av åtte verdenscupløp på 500 meter. Vinter-OL i Vancouver ble imidlertid en personlig skuffelse, selv om det koreanske laget gjorde det sterkt; Lee ble bare nr. 15 på 500 meter og nr. 9 på 1 000 meter.
Lee har også innehatt verdensrekorden på 1 000 meter og 1 500 meter, og juniorverdensrekorden på 500 meter.


== Personlige rekorder ==


== Se også ==
Liste over flaggbærere for Sør-Korea under OL


== Referanser ==


== Eksterne lenker ==
(en) Lee Kyou-hyuk – Olympics.com 
(en) Lee Kyou-hyuk – Olympic.org 
(en) Lee Kyou-hyuk – Olympedia 
(en) Lee Kyou-hyuk – Sports-Reference (OL-resultater – arkivert) 
(en) Lee Kyou-hyuk – Speedskatingbase.eu 
(en) Lee Kyou-hyuk – SpeedSkatingNews.info 
(en) Lee Kyou-hyuk – SpeedSkatingStats.com 
(en) Lee Kyou-Hyuk på www.ISU.html.infostradasports.com
Lee Kyou-hyuk på Jakub Majerski's Speedskating database (Adelskalender distanser og sammenlagt)
«Lee Kyu-Hyeok» (engelsk). SkateResults.com. Arkivert fra originalen 3. mars 2008. Besøkt 22. juli 2016.  Bare resultater frem til midten av november 2007.Bilder(en) Bilder av Lee Kyou-Hyuk på DesgPhoto.com/SpeedSkatingPhotos.info
Remington Arms

Remington Arms Company, Inc. er en amerikansk produsent av våpen som designer og har produsert og produserer hovedsakelig rifler, hagler, pistoler, ammunisjon og våpentilbehør.
Remington ble opprettet i 1816 av Eliphalet Remington i Ilion i New York med navnet E. Remington and Sons. Det er det eldste firmaet i USA som har vært i kontinuerlig drift. I 1912 slo firmaet seg sammen med Union Metallic Cartridge (UMC) og fikk navnet Remington UMC. Remington produserer UMC-ammunisjon den dag idag (2007). Remingtons produkter er distribuert til over 60 land verden over. Remington produserte sin siste pistol XP-100R i 1998.


== Våpen ==


== Eksterne lenker ==
(en) Offisielt nettsted 
(en) Remington – kategori av bilder, video eller lyd på Commons 
(en) Remington firearms – galleri av bilder, video eller lyd på Commons 
Remington Law Enforcement & Federal Agencies
Remington Military Products Division
Nynäshamn

Nynäshamn er en by i Stockholms län i Södermanland i Sverige. Det er Nynäshamn kommunes administrasjonssenter. I 2010 hadde tettstedet 13 510 innbyggere.Nynäshamn fikk bystatus i 1946.
En av severdighetene i byen er Nynäshamns Järnvägsmuseum, som er blant de eldre jernbanemuseer i Sverige.


== Referanser ==


== Eksterne lenker ==
(en) Nynäshamn – kategori av bilder, video eller lyd på Commons 
(en) Nynäshamn – galleri av bilder, video eller lyd på Commons
Rano Kau

Rano Kau er et vulkansk krater på den sydvestlige delen av Påskeøya. I krateret finner man i dag ferskvann.
Landsbyen Orongo lå like ved Rano Kau. En gruppe med moai-statuer stod også i nærheten, men var forsvunnet tidlig på 1900-tallet.
En gang tidlig på 1900-tallet ble det tatt et bilde av damp som steg opp fra vulkanen.[1]


== Eksterne lenker ==
(en) Rano kau – kategori av bilder, video eller lyd på Commons
DEVGRU

DEVGRU  (forkortelse for United States Navy Special Warfare Development Group), også kjent som SEAL Team 6, er den amerikanske marinens primære kontraterrorismeavdeling og operatørene rekrutteres fra andre SEAL-avdelinger.
SEAL Team 6 ble opprettet i november 1980 etter den mislykkede Delta Force-operasjonen for å redde ut gisler fra den amerikanske ambassaden i Iran (Operasjon Eagle Claw). Fra 1987 har avdelingen offisielt hatt navnet United States Navy Special Warfare Development Group, forkortet til DEVGRU.
DEVGRU har deltatt i en rekke aksjoner og jaktet på al-Qaida- og Taliban-ledere siden 2001. Avdelingen har operert i Somalia, tidligere Jugoslavia, Afghanistan og Irak.. DEVGRU sto blant annet bak anslaget og drapet på Osama bin Laden 2. mai 2011. Men det meste av informasjoner rundt avdelingen er høyt gradert og detaljer rundt deres aktiviteter blir vanligvis ikke kommentert verken av Det hvite hus eller av Forsvarsdepartementet.DEVGRU har i dag base ved Dam Neck Annex, Virginia og er administrativt underlagt Naval Special Warfare Command som andre SEAL-enheter, men operativt underlagt U.S. Special Operations Command gjennom Joint Special Operations Command.


== Nytt navn? ==
Den amerikanske journalisten Marc Ambinder hevdet at DEVGRUs innretning var endret av Forsvarsdepartementet og fått et nytt navn. Men det nye navnet er imidlertid foreløpig gradert. Dette skal også gjelde Delta Force, som opprinnelig var 1st Special Forces Operational Detachment-Delta, og er nå kjent som Army Compartmented Elements eller «ACE».


== Referanser ==
Terevaka

Mauʻnga Terevaka er den høyeste høyden på Påskeøya. Den er en inaktiv vulkan på 507 m.
Tauposjøen

Tauposjøen (Lake Taupō) er den største innsjøen på New Zealand. Den befinner seg på Nordøya og dekker 616 km². Området rundt er vulkansk aktivt, og innsjøen selv antas å være stedet der en supervulkan har vært aktiv.  Taupo hadde etter alt å dømme et kraftig utbrudd omkring 180 e.Kr., men det var sannsynligvis ikke så kraftig som et superutbrudd.
Tauposjøen har en omkrets på omtrent 193 km og en maksimal dybde på rundt 160 m. Innsjøen renner ut i Waikato-elven, New Zealands lengste elv.


== Referanser ==


== Eksterne lenker ==
(en) Lake Taupo – kategori av bilder, video eller lyd på Commons 
(en) Lake Taupo – galleri av bilder, video eller lyd på Commons
Landhandel

Landhandel var tidligere handelsvirksomhet i Norge som foregikk utenfor byene. Vareutvalget var annerledes enn hos kjøpmenn i byene og ble tidligere også regulert ved lov.
En dagligvareforretning på landet blir fortsatt i noen grad omtalt som en landhandel. Antall landhandlere har blitt drastisk redusert i løpet at de siste 50 årene, vesentlig på grunn av økt priskonkurranse, økt mobilitet og endret vareutvalg. Butikkjedene Joker og Coop Marked er dagligvareforretninger som har som konsept å videreføre landhandlertradisjonene, men med et vareutvalg som er begrenset.
Tilsvarende begreper brukes også i Sverige, der lanthandel fortsatt er vanlig butikknavn på flere småsteder, og i Tyskland, der Landhandel betyr en landbrukshandel, dvs. en forretning som selger varer til jordbruket.


== Historikk ==

En forordning fra 1299 forbød kramhandel i landdistrikter. Alle kjøpmenn skulle drive sin handelsvirksomhet i byene. I 1302 ble det innskjerpet at utlendinger som kom med varer til kjøpsteder og ladesteder, skulle selge dem der og ikke ta dem videre. For å drive handel i en kjøpstad måtte de også ha borgerskap i byen. 
Faste landhandlerier ville regjeringen nødig ha. Datidens embetsmannsstat opplevde det som uoversiktlig om også folk på landet tok til med handelsvirksomhet, som skulle være en bynæring. Byborgerne var også redde for å tape stort om de fikk konkurranse fra landhandlere. Fra midten av 1700-tallet ble landhandel likevel lov, om man kunne fremvise kongebrev med slik tillatelse.Med kongelig bevilling kunne en drive handelsvirksomhet så lenge en ikke hadde fast utsalgssted. En slik omreisende handelsmann ble kalt en «kramkar» som drev «skreppehandel». Skreppekarene tok med seg nyheter fra gård til gård og fungerte som en slags omvandrende aviser. De var trolig årsak til at bondeopprørene mot slutten av 1700-tallet ble mer omfattende enn noen gang før.På tross av Handelsloven fra 1842 beholdt byene enkelte særfordeler. Landhandleren hadde kun lov til å drive handel i en viss avstand fra byene, og fikk fortsatt ikke ha fast salgssted. Byene hadde fortsatt enerett på handel med importvarer og på all kommisjonshandel.
Kravet om kongebrev forsvant med ny lov i 1857. Det ble isteden innført et handelsbrev som ble utstedt av fogdene. Enkelte utenlandske varer ble også tillatt solgt fra faste handelssted, deriblant fargevarer, kaffe, sukker og tobakk. I 1866 ble kravene ytterligere lempet, og landhandlerne kunne deretter kjøpe alle varer direkte fra utlandet. Kravet om avstand til byene ble imidlertid opprettholdt, men også dette kravet forsvant i 1874.
Først i 1882 ble bykjøpmennenes enerett til utskipning opphevet, og enerett på kommisjonshandel ble opprettholdt til Lov om handelsnæring av 16. juni 1907 trådte i kraft 1. juli 1908. I grove trekk var da alle særretter for byene borte.


== Bilder ==

		
		
		
		


== Referanser ==


== Se også ==
Dagligvareforretning
Kolonialforretning
Krambod
Kramkar, handelsmann, kjøpmann
Handelssted
Pleasures Pave Sewers

Pleasures Pave Sewers er debutalbumet til det britiske deathgrind-bandet Lock Up, et sideprosjekt til Napalm Death, med Peter Tägtgren som vokalist.


== Sporliste ==
«After Life in Purgatory»  (2:08)
«Submission»  (2:46)
«Triple Six Suck Angels»  (2:58)
«Delirium»  (1:56)
«Pretenders of the Throne»  (1:45)
«Slow Bleed Gorgon / Pleasures Pave Sewers»  (3:36)
«Ego Pawn»  (1:53)
«The Dreams Are Sacrificed»  (2:06)
«Tragic Faith»  (2:30)
«Darkness of Ignorance»  (2:23)
«Salvation thru' Destruction»  (2:24)
«Leech Eclipse»  (0:56)
«Fever Landscapes»  (1:47)


== Medvirkende musikere ==
Peter Tägtgren – Vokal
Nicholas Barker – Trommer
Shane Embury – Bass
Jesse Pintado – Gitar


== Eksterne lenker ==
(en) Pleasures Pave Sewers på Discogs 
(en) Pleasures Pave Sewers på MusicBrainz 
(en) Pleasures Pave Sewers på Encyclopaedia Metallum
Hate Breeds Suffering

Hate Breeds Suffering er det britiske deathgrind-bandet Lock Ups andre studioalbum. Det har Tomas Lindberg som vokalist.


== Sporliste ==
«Feeding on the Opiate»  (1:29)
«Castrate the Wreckage»  (1:34)
«Violent Reprisal»  (1:02)
«Detestation»  (1:34)
«Retrogression»  (1:45)
«Slaughtereous Ways»  (1:41)
«Dead Seas Scroll Deception»  (2:28)
«Hate Breeds Suffering»  (2:14)
«Catharsis»  (2:32)
«The Jesus Virus»  (1:33)
«Broken World»  (0:46)
«Horns of Venus»  (2:00)
«High Tide in a Sea of Blood»  (2:02)
«Cascade Leviathan»  (2:42)
«Fake Somebody / Real Nobody»  (2:00)
«The Sixth Extinction»  (2:15)


== Medvirkende musikere ==
Tomas Lindberg – Vokal
Nicholas Barker – Trommer
Shane Embury – Bass
Jesse Pintado – Gitar


== Eksterne lenker ==
(en) Hate Breeds Suffering på Discogs 
(en) Hate Breeds Suffering på MusicBrainz 
(en) Hate Breeds Suffering på Encyclopaedia Metallum
Bjørn Balstad

Bjørn Balstad (født 18. juli 1916 i Ås, død 19. september 2007 i Oslo) var en norsk forretningsmann og markedsanalytiker. Han regnes som grunnleggeren av faget markedsanalyse i Norge.
Han tok eksamen ved London School of Economics i 1939, og han blei deretter lærer ved Otto Treiders handelsskole i Oslo. Etter andre verdenskrig arbeidde han en kort periode i Handelsdepartementet.
Balstad blei kjent med George Gallup, og han lot seg fascinere av dennes metoder for meningsmålinger gjennom representative utvalg. 20. februar 1946 etablerte Balstad Norsk Gallup Institutt for å utføre «undersøkelser om folkemeningen» i Norge. Firmaet iverksatte målinger om folks syn på varemerker, politiske partier, radioprogrammer osv, og Balstad blei en kjent kommentator særlig av det månedlige partibarometeret. Han la imidlertid stor vekt på å være nøytral, og han uttalte seg derfor stort sett bare om de tekniske sidene ved målingene (usikkerhet o.l.).
Balstad utvikla systemet med «Omnibus»-undersøkelser, et opplegg som i dag brukes over heile verden. Det er her snakk om regelmessige målinger av samme forhold blant store (landsdekkende) utvalg av befolkninga.
I 1976 fusjonerte Norsk Gallup med andre firmaer til Norges Markedsdata A/S. Han var imidlertid misfornøyd med resultatet av fusjonen, trakk seg ut og etablerte Norsk Opinionsinstitutt, og han tok seinere tilbake navnet Norsk Gallup Institutt, som etter overtagelsen av TNS skifta navn til TNS Gallup.
Balstad starta også et meningsmålingsfirma på Island, og han var en periode leder av det danske Gallup-firmaet. Han hadde flere tunge verv innen internasjonale organisasjoner for markedsanalyse.
Johan Ludvig Heiberg

Johan Ludvig Heiberg (født 14. desember 1791, død 25. august 1860) var en dramatiker og innflytelsesrik kritiker fra Danmark. Han var sjef for Det kongelige Teater i København 1849–1856. Heiberg skrev Elverhøj i 1828. I 1831 giftet han seg med skuespilleren Johanne Luise Pätges.


== Liv og virke ==
Johan Ludvig var eneste barn av ekteparet Peter Andreas Heiberg og Thomasine Christine født Buntzen. Han ble født i København «hin navnkundige Dag», sier han i sitt latinske Vita i anledning doktordisputasen, «paa hvilken den berømte Mand, hvis Navn staar øverst blandt alle de glimrende Navne, vort Fædreland kan glæde sig ved, Tycho Brahe, Danmarks og Verdens Lys, fødtes».


== Se også ==
Hegel – Howitzfeiden – Determinisme – Den danske gullalder
Subjekt (filosofi) – Romantikken – Heinrich Steffens – Organismetanken


== Referanser ==


== Litteratur ==
Schrøder, Vibeke (2001) Tankens våben : Johan Ludvig Heiberg. København: Gyldendal. 501 sider. DK5=99.4 Heiberg, Johan Ludvig. ISBN 87-00-46348-5Om forfatteren, kritikeren, filosoffen, litteraten og teaterdirektøren Johan Ludvig Heibergs (1791–1860) liv, herunder om ægteskabet med Johanne Luise Heiberg og om hans vaudeviller, komedier og digte.Fenger, Henning (1992). Familjen Heiberg : Peter Andreas Heiberg, Fru Gyllembourg, Johan Ludvig Heiberg og fru Heiberg. Udgivet af Heiberg-Selskabet. København: Museum Tusculanum. DK5=99.4 Heiberg, Johan Ludvig. ISBN 87-7289-173-4


=== Vedrørende Heibergs bidrag innenfor filosofien ===
Koch, Carl Henrik (2004). Den danske idealisme : 1800–1880. Bind 5 i serien "Den danske filosofis historie". Gyldendal. 595 sider. DK5=10.96. ISBN 87-00-76302-0


== Eksterne lenker ==


=== Kalliope ===
Dikt, biografi og bibliografi i Kalliope
En mer oversiktlig biografi ved Sven Sørensen.


=== ADL ===
Arkiv for Dansk Litteratur. Johan Ludvig Heiberg – Forfatterportræt
Artikkelen bygger på P. Hansen og Kristian Kromans Biografi i 1. utgave av Dansk biografisk leksikon, som også omfatter Norge for tidsrommet 1537–1814, utgitt av C. F. Bricka, 19 bd, Gyldendal, 1887–1905
Domkirkegaten (Bergen)

Domkirkegaten - på 1600-tallet kalt Nydam og en stund også Brogaten, et minne om den tiden da Vågen gikk helt inn til Bergen domkirke - ligger sentralt i Bergen by, like sørøst for Torget ved Vågen. Johan Sebastian Welhaven (1807–72) vokste opp i Domkirkegaten, som har navn etter Bergen domkirke.
En bro førte fra domkirken til Allehelgenskirken på andre siden frem til 1557, da lensherre Christoffer Valkendorf på Bergenhus ga ordre om å fylle igjen denne biten av Vågen med stein tatt nettopp fra Allehelgenskirken. Det er mulig han brukte stein fra samme kirken da han oppførte sin privatbolig, som nå er det gamle rådhuset i Bergen.
Ludvig Holberg bodde som tenåring flere år i strøket, hos sin morbror og pleiefar Peder Lem. Peder Lems hus lå ved siden av Dorothe Engelbretsdatters hus, på hjørnet av «Broen» (våre dagers Domkirkegaten) og «Marken» (våre dagers Kong Oscarsgate). (Kong Oscarsgate videre i retning av Bryggen, het dengang «Skreddergaten».)


== Referanser ==
Arne Steigen

Arne T. Steigen (født 26. juli 1921, død 29. september 2007) var en norsk gardbruker. Han er kjent som «Bonden» i Kjell Aukrusts bøker om oppveksten i Alvdal.
Steigen var utdanna ved Storsteigen landbruksskole. Han overtok farsgarden Steien Øvre (Ola) på odel i 1951.
Han var barndomsvenn av forfatteren Kjell Aukrust og er mye omtalt i den såkalte Alvdalstrilogien. Ei av bøkene i denne, Bonden, er oppkalt etter Steigen. (De andre er Simen og Bror min.)


== Eksterne lenker ==
Minneord i Dagbladet
Venda

For språket, se Tshivenda.Venda var en såkalt Bantustan helt nordøst i Sør-Afrika, men eksisterer ikke lengre. Vendas territorium er i dag intergrert i Limpopo-provinsen. Venda ble konstruert ut av de opprinnelige stammeområdene for vendafolket (den vha-Venda-etniske gruppen) som snakker Tshivenda.Venda fikk erklært selvstyre den 11. februar 1973. 13. september, 1979 ble Venda  erklært selvstendig av den sørafrikanske staten og Vendas innbyggere mistet sitt sørafrikanske statsborgerskap. Som med andre Bantustans ble ikke dens selvstendighet anerkjent av noen andre stater enn Sør-Afrika og de andre bantustans.
Det hadde et totalt landareal på 6 807 kvadratkilometer. Innbyggertallet i 1991 var på 558 797,.


== Historie ==
Stammeområdet Venda besto opprinnelig av en rekke usammenhengende territorier i den sørafrikanske provinsenTransvaal, med en hoveddel og en stor del separert fra hoveddelen. Dets hovedstad, tidligere Sibasa, ble flyttet til Thohoyandou (som innbefatter det gamle administrative Sibasa-distriktet) når Venda ble erklært selvstendig i 1979. Ved «selvstendigheten» ble Venda tildelt ekstra land, slik at det skulle bli et sammenhengende territorium. Samtidig ble territoriet avskåret fra Sør-Afrikas nabostater. Fra Zimbabwe i nord ved Madimbo-korridoren som ble patruljert og holdt under oppsikt av sørafrikanske tropper, og fra Mosambik i øst av Kruger nasjonalpark. På denne måten forble Venda en stat som lå låst inne i Sør-Afrika.
Vendas første president, Patrick Mphephu, var også høvding blant Venda-folket. Hans etterfølger, Frank Ravele, ble avsatt i et statskupp av en militær gruppe i 1990. Deretter ble området regjert av The Council of National Unity. Venda ble formelt gjenforent med Sør-Afrika  den 27. april, 1994. i forbindelse med det første demokratiske valget i landet. Samtidig ble området integrert i provinsen Limpopo som da bare ble kalt for the North.
I 1982 ble universitetet i Venda etablert som en institusjon for høyere utdanning for vha-Venda-folket.Venda er delt inn i små områder, slik som Mukhase, hvor man kan finne rent vann rennende fra fjellet. Området inneholder ville dyr, slik som elefanter, løver, Springbok-antiloper etc.


== Forsvar ==
Grunnen for Vendas forsvar var 112 Battalion fra Sør-Afrikas hær. Forsvaret besto av to infanteribataljoner, en liten signalkorps og en liten luftving, og hadde to militærbaser.  

Distinksjoner


== Berømte personer fra Venda ==
Rudzani Ramudzuli
Maduvha Madima
Phillip Ndou
Professor Tshilidzi Marwala
Joel Netshitenzhe
Cyril Ramaphosa
Sydney Mufamadi
Khathu Mamaila
Mathatha Tsedu
Professor Mulalo Doyoyo
Fred Phaswana
Mashudu Ramano


== Fotnoter ==